
**Kriteriji vrednovanja**

**7. razred**

Polazišne točne u vrednovanju svih učenika iz nastavnog predmeta Katoličkog vjeronauka su Pravilnik o načinima, postupcima i elementima vrednovanja učenika u osnovnoj i srednjoj školi i Kurikulum za nastavni predmet Katolički vjeronauk za osnovne škole i gimnazije u Republici Hrvatskoj (<https://narodne-novine.nn.hr/clanci/sluzbeni/2019_01_10_216.html>) kao i narav te posebnost sadržaja nastavnog predmeta.


Pri planiranju i provedbi vrednovanja vjeroučitelji će se ravnati temeljnim načelima kurikuluma s posebnim osvrtom na odgojno-obrazovne ishode svrstane u četiri domene:

1. domena: Čovjek i svijet u Božjem naumu
2. domena: Riječ Božja i vjera Crkve u životu kršćana
3. domena: Kršćanska ljubav i moral na djelu
4. domena: Crkva u svijetu



Prema kurikulumu za Katolički vjeronauk elementi vrednovanja su **znanje**, **stvaralačko izražavanje** te **kultura međusobnoga komuniciranja**.

|  |  |
| --- | --- |
| **Elementi vrednovanja** | **Vrednuje se…** |
| ZNANJE | usvajanje, interpretiranje, razumijevanje i argumentiranje temeljnih činjenica, pojmova, događaja i tekstova na spoznajnom, doživljajnom i djelatnom planu |
| STVARALAČKO IZRAŽAVANJE | usmeno, pisano, likovno, glazbeno,  digitalno i scensko stvaralaštvo te istraživački rad s ciljem povezivanja usvojenih spoznaje, znanja, stavova i vrijednosti s vlastitim iskustvom |
| KULTURA MEĐUSOBNOG KOMUNICIRANJA | izražavanje o stavovima i vrijednostima, ponašanje i marljivost tijekom procesa učenja i poučavanja |

Tijekom nastavne godine vjeroučitelji će sustavno provoditi formativno i sumativno vrednovanje.



**VREDNOVANJE**





**FORMATIVNO**

ne rezultira brojčanom ocjenom

ocjenom, već

kvalitativnom

povratnom informacijom





**vrednovanje za učenje**

cilj je

unapređivanje i

planiranje budućega

učenja i poučavanja





**vrednovanje kao učenje**

aktivno uključivanje

učenika u proces


vrednovanja



**SUMATIVNO**

rezultira brojčanom

ocjenom



**vrednovanje naučenoga**

o

cjenjivanje razine

postignuća učenika

Formativno vrednovanje provodit će se sustavno tijekom nastavnog procesa s ciljem poboljšanja aktivnosti, motiviranosti, samostalnosti i kreativnosti učenika, a vrednovanje naučenoga s ciljem procjene razine usvojenosti odgojno-obrazovnih ishoda, i to nakon određene tematske cjeline i/ili obrazovnoga razdoblja.

Metode kojima će se vjeroučitelji služiti u provedbi vrednovanja naučenoga: usmena provjera, učenički projekti, procjena rasprave u kojoj sudjeluje učenik, esejski zadatci, grafički organizatori znanja, digitalni kvizovi (u slučaju nastave na daljinu) i dr.

**ZAKLJUČIVANJE OCJENA NA KRAJU GODINE**

**Zaključna ocjena na kraju nastavne godine izvodi se na temelju elemenata vrednovanja i cjelokupnog rada učenika tijekom cijele školske godine, uzimajući u obzir ocjene i rad tijekom nastave na daljinu (redovito rješavanje školskih zadataka i izrada jednog (1) kompleksnijeg zadatka), kao i one iz ostatka nastavne godine (prema kriterijima vrednovanja).**

**ZNANJE**

|  |  |
| --- | --- |
| **OŠ KV A.7.1.** Učenik u svjetlu vjere otkriva vlastito dostojanstvo, vrijednost i ulogu te objašnjava ulogu vjere u rješavanju napetosti i sukoba među ljudima. | |
|  | |
| **dovoljan (2)** | Učenik uz pomoć prepoznaje važnost konkretnih gesta poštovanja i uvažavanja drugih u svojoj sredini.  Učenik prepoznaje povezanost vjere i izgradnje vlastite osobnosti. |
| **dobar (3)** | Učenik prepoznaje čovjeka kao jedinstveno i neponovljivo biće.  Učenik prepoznaje pojmove, uzor i idol.  Učenik navodi primjere pozitivnih utjecaja uzora u izgradnji vlastite osobnosti.  Učenik prepoznaje negativne utjecaje koji predstavljaju opasnost u izgradnji vlastite osobnosti.  Učenik prepoznaje pozitivne utjecaje vjere u izgradnji vlastite osobnosti.  Učenik prepoznaje različite uzroke, napetosti i konflikata u razdoblju mladenaštva.  Učenik navodi primjere mogućih rješavanja, napetosti i sukoba s kršćanskog motrišta. |
| **vrlo dobar (4)** | Učenik navodi kako je svaki čovjek jedinstveno i neponovljivo, biće i konkretnim gestama izražava stav poštovanja i uvažavanja.  Učenik objašnjava primjere pozitivnih i negativnih utjecaja u izgradnji vlastite osobnosti.  Učenik razlikuje pozitivne i negativne načine komunikacije u digitalnom okružju. |
| **odličan (5)** | Učenik analizira pozitivne i negativne utjecaje u izgradnji vlastite osobnosti.  Učenik vrednuje utjecaj vjere u izgradnji vlastite osobnosti.  Učenik predlaže pozitivne načine komunikacije u digitalnom okružju koji mogu utjecati na poštovanje dostojanstva svake osobe i rješavanje sukoba i nesporazuma. |
|  | |
| **OŠ KV A.7.2.** Učenik prepoznaje povijesno i geografsko okruženje pojedinih biblijskih knjiga, prepoznaje književnu vrstu i simbolički govor kako bi objasnio značenje biblijskih tekstova i otkrio poruku za svoj život. | |
|  | |
| **dovoljan (2)** | Učenik uz pomoć prepoznaje osnovne podatke o Palestini u Isusovo vrijeme.  Učenik uz pomoć prepoznaje središnju poruku odabranih novozavjetnih biblijskih tekstova. |
| **dobar (3)** | Učenik prepoznaje osnovne podatke o Palestini u Isusovo vrijeme.  Učenik imenuje autore evanđelja.  Učenik navodi osnovne podatke o proročkim knjigama (imenuje neke proroke, prepoznaje značenje naziva Mesija…).  Učenik navodi poruke pojedinih biblijskih tekstova. |
| **vrlo dobar (4)** | Učenik navodi osnovne podatke o Palestini u Isusovo vrijeme i odabranim biblijskim knjigama (novozavjetnim, proročkim) radi razumijevanja poruke teksta.  Učenik u proročkim tekstovima prepoznaje poruke koje može primijeniti na vlastiti život i vjeru.  Učenik prepoznaje i navodi vrijeme nastanka evanđelja. |
| **odličan (5)** | Učenik objašnjava središnju poruku pojedinih novozavjetnih biblijskih tekstova.  Učenik u odabranim biblijskim tekstovima pronalazi poruke za vlastiti život i vjeru.  Učenik u starozavjetnim proročkim tekstovima prepoznaje navještaj Isusa Krista. |
|  | |
| **OŠ KV A.7.3.** Učenik istražuje temeljne pojmove židovske religije i objašnjava sličnosti i razlike s kršćanstvom kako bi prepoznao temeljne odrednice zajedničke baštine židovstva i kršćanstva. | |
|  | |
| **dovoljan (2)** | Učenik prepoznaje temeljne pojmove židovske religije sveta knjiga paska simboli najvažniji obredi i molitve.  Učenik prepoznaje važnost poštovanja i uvažavanja pripadnika drugih religija. |
| **dobar (3)** | Učenik navodi temeljne pojmove židovske religije. (praoci, sveta knjiga, Pasha, bogomolje, simboli, židovski vjernički život, najvažniji obredi i molitva).  Učenik navodi temeljne odrednice zajedničke baštine židovstva i kršćanstva.  Učenik prepoznaje važnost međureligijskog dijaloga. |
| **vrlo dobar (4)** | Učenik opisuje temeljne odrednice zajedničke baštine židovstva i kršćanstva.  Učenik objašnjava važnost međureligijskog dijaloga. |
| **odličan (5)** | Učenik objašnjava temeljne pojmove židovske religije (praoci, sveta knjiga, blagdani, bogomolje, simboli, židovski vjernički život, kratka povijest izraelskog naroda).  Učenik uspoređuje temeljne odrednice zajedničke baštine židovstva i kršćanstva.  Učenik predlaže primjere međureligijskog dijaloga. |
|  | |
| **OŠ KV B.7.1.** Učenik opisuje osnovne proročke objave i tumači poziv poslanje i ulogu starozavjetnih proroka i poruku mesijanskih tekstova. | |
|  | |
| **dovoljan (2)** | Učenik prepoznaje ulogu starozavjetnih proroka.  Učenik uz pomoć prepoznaje barem jednu poruku odabranog proročkog teksta za današnjeg čovjeka. |
| **dobar (3)** | Učenik uz pomoć učitelja opisuje poziv poslanje i ulogu starozavjetnih proroka.  Učenik prepoznaje poruke proročkih tekstova za današnjeg čovjeka.  Učenik prepoznaje središnju osobu proročkih navještaja.  Učenik navodi konkretne primjere proročkog djelovanja u svom okruženju. |
| **vrlo dobar (4)** | Učenik opisuje poziv poslanje i ulogu starozavjetnih proroka.  Učenik na temelju proročkih tekstova predlaže poruke za današnjeg čovjeka.  Učenik uz pomoć odabranih biblijskih tekstova opisuje iščekivanje Mesije u židovskoj vjeri. |
| **odličan (5)** | Učenik analizira i objašnjava odabrane temeljne izričaje vjere u jednoga i pravoga Boga u proročkim spisima.  Učenik objašnjava poziv poslanje i ulogu starozavjetnih proroka.  Učenik u proročkim tekstovima objašnjava poruke za osobni život i izgradnju vjere.  Učenik objašnjava iščekivanja Mesije u židovskoj vjeri. |
|  | |
| **OŠ KV B.7.2.** Učenik obrazlaže kršćanski odgovor na pitanje smrti i života nakon smrti kako se odražava na život vjernika. | |
|  | |
| **dovoljan (2)** | Učenik prepoznaje značenje pojmova, raj, pakao, čistilište, posljednji sud, uskrsnuće tijela.  Učenik navodi kršćanski odgovor na pitanje smrti i života nakon smrti. |
| **dobar (3)** | Učenik opisuje značenje pojmova, raj, pakao, čistilište, posljednji sud uskrsnuće tijela.  Učenik opisuje kršćanski odgovor na pitanje smrti i života nakon smrti. |
| **vrlo dobar (4)** | Učenik navodi biblijske slike i usporedbe o životu nakon smrti u novome zavjetu.  Učenikov je objašnjava kršćanski odgovor na pitanje smrti i života nakon smrti uz pomoć ključnih pojmova.  Učenik prepoznaje učinke sakramenta, pomirenja i bolesničkog pomazanja na život vjernika u trenucima bolesti i patnje. |
| **odličan (5)** | Učenik analizira biblijske slike i usporedbe o životu nakon smrti u novome zavjetu.  Učenik obrazlaže kršćanski odgovor na pitanje smrti i života nakon smrti.  Učenik tumači kako se pitanje života poslije smrti održava na život vjernika. |
|  | |
| **OŠ KV B.7.3.** Učenik kritički promišlja o grijehu i njegovim posljedicama te otkriva i opisuje božju prisutnost u životu čovjeka kroz sakramente pomirenja i bolesničkog pomazanja. | |
|  | |
| **dovoljan (2)** | Učenik prepoznaje posljedice grijeha te važnost sakramenta, pomirenja i praštanja u životu.  Učenik se prisjeća osnovnih pojmova vezanih uz sakrament bolesničkog pomazanja. |
| **dobar (3)** | Učenik opisuje posljedice grijeha te važnost sakramenta, pomirenja i praštanja u životu pojedinca i Crkve.  Učenik navodi sakrament bolesničkog pomazanja kao pomirenje s Bogom.  Učenik navodi Isusov odnos prema grešnicima na temelju biblijskih tekstova. |
| **vrlo dobar (4)** | Učenik tumači posljedice grijeha te važnost sakramenta, pomirenja i praštanja u životu pojedinca i Crkve.  Učenik prepričava kako Isus susreće ljude koji su opterećeni grijehom.  Učenik opisuje sakrament bolesničkog pomazanja. |
| **odličan (5)** | Učenik kritički promišlja o posljedicama grijeha i važnosti praštanja u svijetu, njemu poznatih primjera ili iskustava.  Učenik analizira i tumači kako Isus susreće ljude koji su opterećeni grijehom.  Učenik objašnjava sakramente pomirenja i bolesničkog pomazanja u svjetlu biblijskih tekstova. |
|  | |
| **OŠ KV C.7.1.** Učenik analizira i prosuđuje čovjekovo ponašanje u svjetlu Deset Božjih zapovijedi. | |
|  | |
| **dovoljan (2)** | Učenik uz pomoć navodi Deset Božjih zapovijedi.  Učenik uz pomoć analizira čovjekovo ponašanje u svjetlu pojedinih Božjih zapovijedi. |
| **dobar (3)** | Učenik navodi Deset Božjih zapovijedi.  Učenik analizira čovjekovo ponašanje u svjetlu Deset Božjih zapovijedi.  Učenik prepoznaje i navodi konkretne situacije poštivanja i kršenja zapovijedi. |
| **vrlo dobar (4)** | Učenik prepoznaje zajednička obilježja Dekaloga i temeljnih ljudskih prava.  Učenik prepoznaje da Božje zapovijedi čuvaju ljudsku slobodu i dostojanstvo osobe.  Učenik uz pomoć vrednuje čovjekovo ponašanje u svjetlu Deset Božjih zapovijedi. |
| **odličan (5)** | Učenik vrednuje čovjekovo ponašanje u svjetlu Deset Božjih zapovijedi, uzimajući u obzir i komunikaciju u digitalnom okruženju.  Učenik navodi bogoslovne kreposti i objašnjava njihovu važnost za čovjekov odnos prema Bogu. |
|  | |
| **OŠ KV C.7.2.** Učenik analizira i uočava kako kršćanska slika o dostojanstvu čovjeka utječe na vrednote suvremenoga društva i njegove osobne vrednote. | |
|  | |
| **dovoljan (2)** | Učenik prepoznaje suvremena moralna pitanja o ljudskom životu u svjetlu Dekaloga.  Učenik prepoznaje povrede ljudskog života. |
| **dobar (3)** | Učenik navodi suvremena moralna pitanja u svjetlu Dekaloga.  Učenik prepoznaje temeljna kršćanska moralna načela koja se odnose na svetost života.  Učenik navodi Boga kao jedinog gospodara ljudskog života od začeća do prirodne smrti. |
| **vrlo dobar (4)** | Učenik objašnjava suvremena moralna pitanja o dostojanstvu ljudskog života u svjetlu Dekaloga.  Učenik opisuje najučestalije povrede ljudskog života. |
| **odličan (5)** | Učenik kritički promišlja o nekim suvremenim moralnim dvojbama vezanim uz dostojanstvo ljudskog života u medijima i društvu u svjetlu Dekaloga i kršćanskih moralnih načela.  Učenik analizira i kritički objašnjava najučestalije povrede ljudskog života.  Učenik tumači Boga kao jedinoga gospodara ljudskog života od začeća do prirodne smrti. |
|  | |
| **OŠ KV C.7.3.** Učenik analizira i objašnjava pojam čovjekovog dostojanstva i savjesti u monoteističkim religijama i svjetonazorima. | |
|  | |
| **dovoljan (2)** | Učenik uz pomoć navodi pojam, ulogu i važnost savjesti. |
| **dobar (3)** | Učenik definira pojam savjesti.  Učenik navodi ulogu i važnost savjesti.  Učenik prepoznaje važnost života po savjesti i u monoteističkim religijama i svjetonazorima. |
| **vrlo dobar (4)** | Učenik objašnjava pojam, ulogu i važnost savjesti.  Učenik navodi važnost trajnog odgoja savjesti.  Učenik navodi važnost života po savjesti u kršćanstvu i drugim religijama i svjetonazorima.  Učenik navodi primjere postupanja prema savjesti. |
| **odličan (5)** | Učenik analizira pojam savjesti u kršćanstvu i drugim religijama i svjetonazorima.  Učenik raspravlja o važnosti trajnog odgoja savjesti i utjecajima na odgoj savjesti.  Učenik predlaže primjere postupanja prema savjesti iz vlastitog života. |
|  | |
| **OŠ KV D.7.1.** Učenik objašnjava obilježja crkvenog jedinstva i važnost ekumenskog zalaganja, tumači nastanak, temeljna obilježena u kršćanskih crkava i zajednica te navodi primjere ekumenizma. | |
|  | |
| **dovoljan (2)** | Učenik prepoznaje glavne oznake Crkve: jedna, sveta, katolička i apostolska.  Učenik prepoznaje neka obilježja Pravoslavne, Grkokatoličke i protestantskih crkava.  Učenik uz pomoć prepoznaje potrebu i važnost ekumenizma te mogućnosti i poteškoće u ostvarivanju ekumenizma. |
| **dobar (3)** | Učenik navodi glavne oznake Crkve: jedna, sveta, katolička i apostolska.  Učenik opisuje neka obilježja Pravoslavne, Grkokatoličke i protestantskih crkava.  Učenik objašnjava potrebu i važnost ekumenizma te mogućnosti i poteškoće u ostvarivanju ekumenizma. |
| **vrlo dobar (4)** | Učenik opisuje glavne oznake Crkve: jedna, sveta, katolička i apostolska.  Učenik opisuje posebnost Pravoslavne, Grkokatoličke i protestantskih crkava.  Učenik objašnjava početak i razvoj ekumenskog pokreta i ekumenizam kao jednu od najvažnijih zadaća crkve.  Učenik navodi kako možemo promicati jedinstvo kršćana u svojoj sredini. |
| **odličan (5)** | Učenik analizira glavne oznake Crkve: jedna, sveta, katolička i apostolska.  Učenik objašnjava i uspoređuje posebnosti Pravoslavne i Grkokatoličke i protestantskih crkava i nauka.  Učenik obrazlaže važnost i potrebu odnosa, poštovanja i uvažavanja drugih kršćanskih vjeroispovijesti i njihovih pripadnika.  Učenik izražava i zastupa stav poštovanja prema pripadnicima drugih kršćanskih crkava. |
|  | |
| **OŠ KV C.7.2.** Učenik objašnjava utjecaj kršćanstva na hrvatsko društvo, na hrvatsku kulturu, tradiciju, umjetnost, književnost i znanost. | |
|  | |
| **dovoljan (2)** | Učenik prepoznaje primjere u kojima je vidljiv utjecaj kršćanstva na hrvatsko društvo, kulturu, tradiciju, umjetnost, književnost i znanost. |
| **dobar (3)** | Učenik opisuje primjere u kojima je vidljiv utjecaj kršćanstva na hrvatsko društvo, na hrvatsku kulturu, tradiciju, umjetnost, književnost i znanost. |
| **vrlo dobar (4)** | Učenik objašnjava na primjerima doprinos Crkve, razvoju školstva, kulture i znanosti.  Učenik prepoznaje kroz arhitekturu i unutrašnje uređenje kršćanskih crkava sličnosti i razlike između kršćanskih crkava. Učenik prepoznaje utjecaj i doprinos protestantizma. |
| **odličan (5)** | Učenik vrednuje utjecaj kršćanstva na razvoj školstva, kulture i znanosti, arhitekture i umjetnosti.  Učenik prepoznaje posebnost i značenje ikone kao poseban vidi likovne umjetnosti i vjerničkog izražaja. |

**STVARALAČKO IZRAŽAVANJE**

|  |  |
| --- | --- |
| **dovoljan (2)** | Učenik ima poteškoće u oblikovanju misli u rečenici i sadržaju.  Vrlo se teško snalazi u pismenom, glazbenom i likovnom izričaju. Vrlo rijetko ili gotovo nikad ne izlaže vlastite stavove i mišljenje.  Potrebno je stalno ohrabrenje, poticaj i pomoć u komunikaciji s raznovrsnim medijima. |
| **dobar (3)** | Učenik treba dodatni poticaj i ohrabrenje u radu.  Učenik je ponekad nesiguran u sebe i svoje sposobnosti pa slabije sudjeluje u pojedinim aktivnostima.  Djelomično posjeduje osjetljivost za transcendentno.  Potrebno je jače zalaganje u različitim oblicima stvaralačkog izražavanja.  Povremeno i s djelomičnom pažnjom uključuje se u interpretaciju biblijskih tekstova i simbolike.  Samo ponekad i uz poticaj izražava vlastite stavove i mišljenja. |
| **vrlo dobar (4)** | Uz mali poticaj učenik postiže bolje rezultate.  Trudi se postići što bolje rezultate i vrlo je uporan.  Samostalan i korektan u različitim oblicima stvaralaštva.  Aktivno sudjeluje u različitim aktivnostima i oblicima stvaralačkog izražavanja. |
| **odličan (5)** | Učenik je vrlo uspješan u scenskom prikazu biblijskih tekstova.  Učenik je vrlo uspješan u komuniciranju s raznovrsnim medijima.  Učenik posjeduje osjetljivost i otvorenost za transcendentno.  Učenik ima posebne sposobnosti za glazbeni izričaj.  Učenik je uspješan i kreativan u simboličkom izražavanju.  Učenik ima izrazite sposobnosti za likovno izražavanje.  Učenik je kreativan i komunikativan.  Kod učenika je prisutna sposobnost zamišljanja, asociranja i logičkog povezivanja sadržaja u usmenom izražavanju. |

U ocjenu Stvaralačkog izražavanja ulazi i vrednovanje pomoću rubrika – plakat, pisani tekst, videozapis, istraživanje, usmenog izlaganja i prezentacije, umne mape…

**KULTURA MEĐUSOBNOG KOMUNICIRANJA**

|  |  |
| --- | --- |
| **dovoljan (2)** | Učenik je često nezainteresiran za komunikaciju s okolinom s učiteljicom i ostalim učenicima.  Teško uspostavlja pozitivnu verbalno i neverbalnu komunikaciju s učiteljicom i ostalim učenicima.  Ponekad ulazi u sukobe i često ih rješava na negativan način. |
| **dobar (3)** | Učenik je nesklon izricanju vlastitih mišljenja i stavova.  Učenika treba poticati na pozitivnu, verbalno i neverbalnu komunikaciju.  Kod učenika treba razvijati pozitivan odnos prema radu i zalaganju na vjeronaučnom susretu.  Potrebno je raditi na kulturi slušanja i nenasilnog rješavanja sukoba. |
| **vrlo dobar (4)** | Učenik svoje mišljenje izražava korektno.  Ponekad treba poticaj za suradnju, razgovor i razumijevanje drugih.  Učenik rado pomaže drugima.  Učenik ima korektan odnos prema sudionicima nastavnog procesa.  Učenik vrlo lijepo surađuje s učiteljicom i učenicima. |
| **odličan (5)** | Aktivno sluša ima razvijene vlastite stavove i predodžbe. Tolerantan je i poštuje različita mišljenja.  Uzornim ponašanjem vrlo pozitivno djeluje na ostale učenike.  Učenik je otvoren za suradnju, razgovor i razumijevanje.  Rado i s ljubavlju pomaže drugima.  Kod učenika je izražena spremnost življenja po vjeri.  Svoje mišljenje izražava korektno i s poštovanjem prema drugima.  Učenik uvažava druge i prihvaća njihove ideje. |

U ocjenu iz Kulture međusobnog komuniciranja ulazi i odnos prema ostalim učenicima i djelatnicima u školi te poštivanje Kućnog reda škole.